Inenting 'n vereiste om in Melbourne af te slaan | Maroela Media
Novak Djokovic spog met die silwerware in Melbourne. Foto: Fiona Hamilton/Tennis Australia/AFP.
Novak Djokovic het vroeër vanjaar vir die negende keer in sy loopbaan die eindstryd van die Australiese Ope gewen, maar daar is 'n definitiewe moontlikheid dat hy nie in 2022 sy titel in Melbourne sal kan verdedig nie.
Die wêreld se voorste manstennisspeler het al vantevore die hoop uitgespreek dat 'n inenting teen Covid-19 nie verpligtend vir spelers word nie en dat spelers die vryheid gegun moet word om die keuse vir hulself te maak.
"Ek wil nie gebrandmerk word as iemand wat vir of teen die entstof is nie en ek vra dat almal dit moet respekteer," het Djokovic destyds gesê.
Alex Hawke, Australië se minister van immigrasie, het egter gesê dat besoekende spelers teen die virus ingeënt moet wees as hulle in Melbourne wil afslaan.
"Jy moet ten volle ingeënt wees om Australië te besoek – dit geld vir elke besoeker en nie net tennisspelers nie," het Hawke in 'n radio-onderhoud met die Australian Broadcasting Corporation gesê.
Australiese regeringslui het al vantevore gesê dat status of Grand Slam-titels nie iemand teen die virus sal beskerm nie.
"Ek het nie 'n spesifieke boodskap vir Novak nie. Ek het 'n boodskap vir almal wat graag Australië wil besoek: Jy moet ten volle ingeënt wees."
Dominic Thiem. Foto: Twitter.
Maar volgens CNN sal die entstof-vereiste nie net 'n invloed op Djokovic se titeldrome hê nie – volgens 'n onlangse opname is meer as 'n derde van die wêreld se professionele tennisspelers nog nie teen die virus ingeënt nie.
Tog het spelers soos Dominic Thiem en Andrey Rublev aangedui dat hulle nou bereid is om ingeënt te word.
"Die situasie in Australië is van so 'n aard dat spelers ten volle ingeënt moet wees as hulle aan die Australiese Ope wil deelneem. As jy nie teen die virus ingeënt is nie, sal jy waarskynlik die toernooi misloop," het Rublev in die Russiese media gesê.
Jammer ek kan nie die verskil sien of jy ingeents is of nie om aan die toernooi deel te neem nie. Is 'n goeie PCR toets nie meer van pas om te verhoed dat die virus versprei nie of verstaan ek iets verkeerd? Inenting is om jou self te beskerm (anti-ligaampies op te bou indien jy nog nie Covid gehad het nie). 'n Antigen toets kan mos gedoen word om te wys jy het anti-ligaampies teen die Covid virus het of nie. Jy kan dan mos dan gebaseer op die mediese feite self besluit of jy ingeent wil word of… Lees meer »
Waarom mag die mens nie vir hom of haar self besluit nie??
Die wat hulle reg uit oefen om nie ge "JAP" te wees nie, sê dan net so aan hul mede mens, en daardie mede mens het dan die reg om te besluit of hy of sy in die teen woordigheid van daardie persoon wil wees of nie.
Maar nou ja,
Die lewe gaan aan !
Novak en sy gade is beide positief getoets en kort daarna negatief. Teoreties het hulle dus blitsig natuurlike immuniteit bereik. (Alternatief was die toetse onbetroubaar). So ook Herchelle Jantjes en talle ander bekende persone.